Mali i Zi, seancë mosbesimi për qeverinë 
Në seancën e jashtëzakonshme të Parlamentit të Malit të Zi po diskutohet për mocionin e mosbesimit ndaj qeverisë malazeze të Kryeministrit Zdravko Krivokapiq.
Parlamenti i Malit të Zi po zhvillon një mocion e mosbesimit ndaj qeverisë së Kryeministrit Zdravko Krivokapiq. Seanca është propozuar nga Lëvizja Qytetare URA. Mocioni pritet të mbështetet nga partitë e pakicave dhe disa parti opozitare, në mesin e të cilëve edhe partia e presidentit aktual, Milo Gjukanoviq. Zv/Kryeministri malazez Dritan Abazoviq në nismën e tij vuri në dukje se, Një ditë më parë në parlamentin e Malit të Zi nuk mori mbështetjen e shumicës nisma e Kryeministrit të Malit të Zi, Zdravko Krivokapiq për shkarkimin e Zv/ Kryeministrin Abazoviq. Zoti Krivokapiq e akuzoi zotin Abazoviq se, Kërkesat e ndërsjella për shkarkimin e ekzekutivit në Mal të Zi janë epilogu i krizës disa mujore, si ndërmjet parlamentit dhe qeverisë, ashtu edhe brenda vetë qeverisë. Si reagim ndaj përpjekjeve për zgjidhjen e krizës në institucionet e sistemit, ditët e fundit janë organizuar protesta në disa qytete malazeze, të drejtuara kundër Zv/Kryeministrit Abazoviq por edhe të gjithë atyre që mbështesin konceptin e qeverisë së pakicës. Qeveria e Kryeministrit Zdravko Krivokapiq, e afërt me Kishën Ortodokse Serbe, që ndikoi drejtpërdrejtë në zgjedhjen e ministrave, u zgjodh në fillim të dhjetorit të vitit 2020 nga Fronti Demokratik, Demokratët dhe lëvizja Qytetare URA. Sidoqoftë, pritet që në seancën e jashtëzakonshme të parlamentit qeveria të bjerë, sepse nismën po e mbështesin e gjithë opozita, kështu që pritet të ketë vota të mjaftueshme që ajo të miratohet.